দ্য রেড পিরামিড

দ্য রেড পিরামিড হলো রিক রিঅর্ড্যানের লেখা ২০১০ সালে প্রকাশিত একটি ফ্যান্টাসি-অ্যাডভেঞ্চার উপন্যাস, যার মূল উপজীব্য মিশরীয় পুরাণ। কেইন ক্রনিকলস সিরিজের প্রথম বই এটি। উপন্যাসটি সর্বপ্রথম ২০১০ সালের ৪ঠা মে মার্কিন যুক্তরাষ্ট্রে প্রকাশিত হয়।

উপন্যাসের কাহিনী কেইন সহোদরদের ঘিরে আবর্তিত হয়। কার্টার কেইন ও সেডি কেইন হঠাৎ করেই আবিষ্কার করে বসে, তারা প্রাচীন মিশরের ফারাও ও জাদুকর পরিবারের বংশধর। ফলশ্রুতিতে তারা দেবতাদের ধারণ করা এবং জাদু করতে সক্ষম। অপ্রত্যাশিতভাবেই মিশরীয় দেবতা হোরাস এবং আইসিসকে তারা দেহে ধারণ করে ফেলে। ইতোমধ্যে তাদের বাবা দেবতা সেট দ্বারা গুম হয়। এরপর কেইন সহোদররা একটি অভিযানে জড়িয়ে যায়, যার মূল উদ্দেশ্য তাদের বাবাকে উদ্ধার করা, সেই সাথে পৃথিবীকে ধ্বংসের হাত থেকে বাঁচানো।

 তথ্যসূত্র 

বিষয়শ্রেণী:দ্য কেইন ক্রনিকলস